Johannisthal

Johannisthal er en ortsteil i Berlins bydel Treptow-Köpenick. Johannisthal antas å være oppkalt etter kammerråd Johann Wilhelm Werner (død 1754).Johannisthal på Berlins offisielle hjemmeside  Besøkt 2. juni 2012

 Historie 
Området har vært bebodd siden 1200-tallet. Den første skriftlige kilde hvor navnet fremkommer er i en militær ordre fra 1753. I 1800 hadde området 72 innbyggere. 

På begynnelsen av 1880-tallet ble det bygget badehus ved Königsheide og stedet ble en periode omtalt som Bad Johannisthal. Kurstedene forsvant parallelt med en omfattende industrialisering i området. Industrialiseringen skyldtes bl.a. åpningen av Jernbanelinjen Berlin–Görlitz i 1866, byggingen av Teltowkanalen (1906) og flyplassen (1909). 

Den tidligere Johannisthal flyplass ble åpnet 26. september 1909 som en av de første i Tyskland.Luftfahrtarchiv.eu  Besøkt 2. juni 2012 Zeppeliner-luftskipet LZ 18 styrtet på Johannisthal flyplass 17. oktober 1913. Før første verdenskrig ble det i utkanten av flyplassen etablert ulike industribedrifter knyttet til luftfarten, og flymaskinen Rumpler Taube ble bygget her. 

Historien til tysk sivil luftpost startet 5. februar 1919 i Johannisthal da regelmessige flyvninger ble innledet fra Johannisthal lufthavn. 

Lufthavnen er delvis omgjort til park og friområde. En del av området er likevel avstengt som naturvernområde, og hvor bl.a. sanglerken hekker. 

Johannisthal ble innlemmet i Stor-Berlin i 1920 og lå fra 1945 til 1990 i Øst-Berlin. Inntil forvaltningsreformen i 2001 den en del av den tidligere administrative bydelen Treptow.

 Bilder 

 Kjente personer fra Johannisthal 
 Angelika Barbe (1951–), DDR-borgerrettsforkjemper
 Melli Beese (1886–1925), første tyske kvinnelige pilot
 Friedrich Ebert junior (1894–1979), overborgermester i Øst-Berlin
 Horst Gibtner (1940–2006), den siste samferdselsminister i DDR
 Gregor Gysi (1948–), advokat, politiker
 Klaus Gysi (1912–1999), DDR-Kulturminister, ambassadør

 Referanser 

 Eksterne lenker 


Kategori:Treptow-Köpenick
Kategori:Bosetninger etablert i 1753